Comencen els assajos i les primeres coreografies al Campus Dance
15 de juliol 2019

 ![](/media/gnqp41i4/67c_campus-dance-2.jpg)  
  

Comença esta setmana un nou campus a les instal·lacions del Casal Jove del Port de Sagunt, Campus Dance, on els més jóvens faran els seus primers passos de ball, muntaran les seues pròpies coreografies, coneixeran nous estils de dansa, la seua posada en escena o fins i tot, es maquillaran i  _customitzaran_ les seues primeres peces de roba  per a ball en sintonia amb la pràctica que s'estiga realitzant. 

  

En esta primera edició, el campus amb més places disponibles ha complit amb les seues expectatives, 12 jóvens nascuts entre 2003 i 2007, s'han inscrit amb ganes de divertir-se i aprendre a perfeccionar els seus balls en estils com el _funky_ i balls llatins fins al divendres 19 de juliol. 

  

Una setmana plena d'activitats que s'organitza en col·laboració amb l'Escola de Dansa Aescena del Port de Sagunt. Un campus en el qual no poden faltar els jocs d'aigua i un _scape room_ amb moltes sorpreses, a més de gaudir de totes les dinàmiques i espais de joc del Casal Jove.

  

Els Campus Jove 2019 estan tenint molt d’èxit. Les inscripcions per al pròxim campus Modelatge 3D estan completes ja que la majoria de xics i xiques repetixen la seua experiència. La regidoria de Joventut en tots els seus campus ha proposat una activitat aquàtica com a tancament de la setmana. Esta activitat aquàtica inclosa en el programa de cada Campus Jove 2019 consistix en surf, paddle surf i/o caiac en la zona del Port Siles.

*   [](http://www.facebook.com/sharer.php?u=https://aytosagunto.es/va/actualitat/comencen-els-assajos-i-les-primeres-coreografies-al-campus-dance/ "Facebook")
*   [](http://twitter.com/share?url=https://aytosagunto.es/va/actualitat/comencen-els-assajos-i-les-primeres-coreografies-al-campus-dance/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comencen-els-assajos-i-les-primeres-coreografies-al-campus-dance/ "Linked In")
*   [](mailto:?body=https://aytosagunto.es/va/actualitat/comencen-els-assajos-i-les-primeres-coreografies-al-campus-dance/)